Navarra Suma talde parlamentarioari atxikitako foru parlamentari Cristina Ibarrola Guillén andreak 10-20-PES-00352 informazio-eskaria aurkeztu du, zeinaren bidez “ondoren datozen galderei buruzko informazioa eskatzen baitu”. Hona Nafarroako Gobernuko Osasuneko kontseilariak horri buruz ematen dion informazioa:

Osasun arloko langile guztietatik zenbat pertsonari eta zer portzentajetan egin zaie asintomatikoengan COVID-19aren infekzioa detektatzeko edo/eta antigorputzen detekziorako baheketa?

Une honetan, ezinezkoa da horrelako probak egin zaizkien pertsonen kopuru zehatza ematea, baina uste dugu Osasunbideko 9.000 langilek gutxienez bete dezaketela irizpide hori.

2020ko abenduaren 16an 13.185 langilekoa zen plantilla, hau da, langileen % 70 ingurukoa.

Zenbatean behin eta zer egunetan egin da?

Sei baheketa-mota egin dira:

* Seprosana: lehen fasea 2020-06-03tik 2020-07-03ra eta bigarrena 2020-07-11tik

2020-11-27ra.

* Antigorputzen test azkarraren bidezko baheketa masiboa: 2020ko maiatzean.
* Araudia betetzen ez duten maskaren alerten ondoriozko baheketa: Galaxy Garry: Apirilaren 20tik maiatzaren 2ra. GKE baten dohaintza: Maiatzaren 4tik maiatzaren 14ra.
* Agerraldien edo kasu-multzokatzeen ondoriozko baheketak: orain arte eremu eta barruti hauetan egin dira:

|  |  |
| --- | --- |
| **Eremua/barrutia** | **Baheketaren hasiera** |
| Reina Sofía Ospitaleko ebakuntza-gela | 2020/09/22 |
| Azkoiengo osasun etxea | 2020/10/08 |
| Nafarroako Ospitaleguneko Neumologia atalean | 2020/10/14 |
| Reina Sofía Ospitaleko mantentzearen atala | 2020/10/16 |
| Nafarroako Ospitaleguneko sukaldea | 2020/10/19 |
| Reina Sofia Ospitaleko Errehabilitazio atala | 2020/10/20 |
| Reina Sofía Ospitaleko 2. solairua | 2020/10/22 |
| Nafarroako Ospitaleguneko H3. solairua | 2020/11/07 |
| Oinarrizko Osasun Laguntzako biltegia | 2020/11/16 |
| Aho-hortzen osasuna | 2020/11/16 |
| Nafarroako Ospitaleguneko H4. solairua | 2020/11/17 |
| Reina Sofía Ospitaleko 3. solairua | 2020/11/20 |
| San Frantzisko Xabierkoa psikogeriatrikoa | 2020/11/22 |
| García Orcoyen Ospitaleko 1. solairua | 2020/11/28 |
| Nafarroako Ospitaleguneko Iparreko 2. soilairua | 2020/11/30 |
| Nafarroako Ospitaleguneko Atal Orokorreko 2. solairua | 2020/12/16 |
| Nafarroako Ospitaleguneko Angiografoa | 2020/12/17 |
| Nafarroako Ospitaleguneko H2. solairua | 2020/12/18 |
| Nafarroako Ospitaleguneko Iparreko 4. soilairua | 2020/12/20 |
| Nafarroako Ospitaleguneko Larrialdietako Harrera | 2020/12/23 |
| Txantreako osasun etxea | 2020/12/23 |
| Nafarroako Ospitaleguneko A ataleko Psikiatria | 2020/12/26 |
| Nafarroako Ospitaleguneko Atal Orokorreko 6. solairua | 2021/01/07 |

* Baheketa prebentiboak: 2020-10-26tik aurrera egiten ari dira Nafarroako Ospitaleguneko Hemodialisi atalean, eta Nafarroako Ospitaleguneko atal orokorreko 5. solairuan hiru astez egin dira (2020-11-16tik 2020-12-6ra).
* Protokolo soziosanitariotik eratorritako baheketa: 15 egunean behin PCR bat egiten zaie San Frantzisko Xabierkoa psikogeriatrikoko langileei, langile soziosanitarioekin parekatu daitezkeenei.

Nolako proba erabili da bakoitzean?

* Seprosanan: antigorputzen serologia immunoanalisi- edo kimioluminiszentzia-saiakuntza baten bidez (Elisa/CLIA), IgG-a eta IgA/IgM-a zehazteko.
* Antigorputzen test azkarraren bidezko baheketan: SARS-CoV-2rako antigorputzen test azkarra.
* Maskaren alertagatiko baheketan: SARS-CoV-2rako PCRa.
* Agerraldien edo kasu-multzokatzeen bidezko baheketetan: nagusiki SARS-CoV-2rako PCRa, nahiz eta SARS-CoV-2rako antigorputzen serologiak edo antigorputzen test azkarra ere egin diren, beharren arabera.
* Baheketa prebentiboetan: SARS-CoV-2rako antigenoaren test azkarra.
* Protokolo soziosanitariotik eratorritako baheketak: SARS-CoV-2rako PCRa.

Zer emaitza izan da?

* Seprosana:
  + Seprosana 1: 8.570 pertsona. IgG+ duten 637 emaitza. PCR+ emaitza bat.
  + Seprosana 2: 8.876 pertsona. IgG+ duten 838 emaitza. PCR+ emaitza bat.
* Antigorputzen test azkarraren bidezko baheketak: 8.511 pertsonari egin zaizkio. 315 test positibo.
* Araudia betetzen ez duten maskaren alerten ondoriozko baheketa.

- Galaxy Garry maskara akastuna: 2.590 pertsona. Detektatutako positiboak: 51

- GKE baten maskara: 37 pertsona: guztiek negatibo eman zuten.

* Agerraldiengatiko edo kasu-multzokatzeengatiko baheketak:

|  |  |  |
| --- | --- | --- |
| **Ilarako etiketak** | **Egindako probak** | **Emaitza positiboak** |
| García Orcoyen Ospitaleko 1. solairua | 35 | 5 |
| Nafarroako Ospitaleguneko Atal Orokorreko 2. solairua | 134 | 5 |
| Nafarroako Ospitaleguneko Atal Orokorreko 6. solairua | 77 | 3 |
| Nafarroako Ospitaleguneko Larrialdietako Harrera | 35 | 0 |
| Oinarrizko Osasun Laguntzako biltegia | 10 | 0 |
| Nafarroako Ospitaleguneko Angiografoa | 14 | 4 |
| Nafarroako Ospitaleguneko sukaldea | 14 | 0 |
| Azkoiengo osasun etxea | 43 | 7 |
| Txantreako osasun etxea | 39 | 9 |
| Nafarroako Ospitaleguneko H2. solairua | 75 | 4 |
| Nafarroako Ospitaleguneko H3. solairua | 42 | 0 |
| Nafarroako Ospitaleguneko H4. solairua | 86 | 2 |
| Nafarroako Ospitaleguneko Neumologia atalean | 10 | 0 |
| Nafarroako Ospitaleguneko Iparreko 2. soilairua | 73 | 8 |
| Nafarroako Ospitaleguneko Iparreko 4. soilairua | 67 | 1 |
| San Frantzisko Xabierkoa psikogeriatrikoa | 213 | 31 |
| Nafarroako Ospitaleguneko A ataleko Psikiatria | 37 | 0 |
| Aho-hortzen osasuna | 11 | 0 |
| Errehabilitazio atala | 21 | 0 |
| Reina Sofía Ospitaleko 3. solairua | 84 | 2 |
| Reina Sofía Ospitaleko 2. solairua | 30 | 1 |
| Reina Sofía Ospitaleko ebakuntza-gela | 94 | 1 |
| Reina Sofía Ospitaleko mantentzearen atala | 4 | 0 |
| **Guztira, oro har** | **1248** | **83** |

* Baheketa prebentiboak:
  + Nafarroako Ospitaleguneko Hemodialisi atalean: 80 pertsona; horietatik 6k positibo eman dute.
  + Atal orokorreko 5. solairu: 90 pertsona; positibo bakar bat ere ez da izan.
* Protokolo soziosanitariotik eratorritako baheketa: 150 pertsona; horietatik 1ek positibo eman du.

Nolako baheketa eginen da hemendik aurrera?

Agerraldiak hautematearen ondoriozko baheketak egiten jarraituko da, protokolo soziosanitarioaren menpeko langileei hamabostean behin baheketa eginez, eta aurreikusi da asintomatikoen baheketak zabaltzea COVID-19aren eraginpean egoteko arrisku handi dagoen eremuetan, zentroekin koordinatuta.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urtarrilaren 12an

Osasuneko kontseilaria: Santos Induráin Orduna